Chomh maith leis sin is breá leis a uirlis a chur ag treabhadh in iomairí nua ceoil, rud atá cruthaithe go héifeachtach aige le ceoltóirí ó chúlraí éagsúla ceoil le dhá scór bliain anuas. I Meitheamh na bliana 2003 tugadh cuireadh dó píosa a chum Shaun Davey mar rosc-amhrán na gCluichí Speisialta Oilimpeacha a sheinm os comhair an domhain mhóir ag Oscailt Oifigiúil na gCluichí i bPáirc an Chrócaigh, Baile Átha Cliath, Éire. Ba é sin an ócáid spóirt ba mhó ar domhan an bhliain sin.